

**ΕΔΡΑ: Ι.Π.ΜΕΣΟΛΟΓΓΙΟΥ - Ν.Π.Δ.Δ. Σπύρου Μουστακλή 8 1ος όροφος**

**ΜΕΣΟΛΟΓΓΙ - τ.κ.30200 - Τηλ και φαξ 2631024464**

**site:www.isipmes.gr - email:isipmes@gmail.com**

**Ι.Π.Μεσολογγίου 28-11-2023**

**Αρ. πρωτ. 396**

**ΔΕΛΤΙΟ ΤΥΠΟΥ**

**Ο Ιατρικός Σύλλογος Αιτωλοακαρνανίας εκφράζει την βαθύτατη ανησυχία και αντίθεσή του στην ποινική δίωξη περίπου 200 συναδέλφων που υπηρέτησαν ή υπηρετούν στο Νοσοκομείο Αγρινίου και συγκεκριμένα στο Τμήμα Επειγόντων Περιστατικών.**

**Οι συνάδελφοι κατηγορούνται για παράβαση καθήκοντος κατ’εξακολούθηση με στόχο να βλάψουν το κράτος, δηλαδή το Νοσοκομείο Αγρινίου, με σκοπό παράνομο όφελος. Κατηγορούνται όχι για πλημμελή αντιμετώπιση των ασθενών, για ανθρώπινο λάθος ή αμέλεια. Κατηγορούνται γιατί δεν προέβαιναν σε ηλεκτρονική συνταγογράφηση των παραπεμπτικών των εξεταζόμενων στα ΤΕΠ. Ηλεκτρονική συνταγογράφηση που δεν ήταν εφικτή λόγω της υπολειτουργίας των συστημάτων μηχανογράφησης του Νοσοκομείου, γεγονός για το οποίο φυσικά δεν είναι υπεύθυνοι οι ιατροί.**

**Διαμαρτυρόμαστε εντόνως για την ταλαιπωρία που υφίστανται οι ιατροί χωρίς να είναι υπεύθυνοι.**

**Έχοντας πλήρη εμπιστοσύνη στην Ελληνική Δικαιοσύνη, ο Ιατρικός Σύλλογος Αιτωλοακαρνανίας στέκεται αλληλέγγυος στους συναδέλφους, απέναντι σε κάθε άδικη κατηγορία.**

**Για το Δ.Σ.**

****